b"\n_START_ARTICLE_\nWashington, D.C.\n_START_SECTION_\nZgodovina\n_START_PARAGRAPH_\nZvezno mesto sprva ni bilo planirano tu, temve\xc4\x8d v Georgetownu, a se je kasneje na\xc4\x8drtovano zgradilo na tem podro\xc4\x8dju in se vmes ne premaknilo, zato ohranja ogromno spominov. Mesto je bilo ustanovljeno in na\xc4\x8drtovano leta 1790, imenovano pa je po predsedniku Georgeu Washingtonu, ki je nalogo za izgradnjo mesta dal arhitektu, z imenom Pierre (Peter) Charles L'Enfant . L'Enfantov na\xc4\x8drt je bil zavr\xc5\xbeen, delo je nadaljeval njegov sodelavec Andrew Ellicott, a kaj kmalu so prazne prostore namenjene parkom in ve\xc4\x8djih ulicam popolnila naselja temnopoltih prebivalcev. McMillanov na\xc4\x8drt je dokon\xc4\x8dal izgradnjo mesta in sku\xc5\xa1al pri tem biti zvest L'Enfantovi viziji. Mesto je sprva bilo mi\xc5\xa1ljeno idejni projekt, kjer bi pobrali najbolje iz evropskih re\xc5\xa1itev na\xc4\x8drtovanja mest, Thomas Jefferson je prinesel iz Evrope ve\xc4\x8d na\xc4\x8drtov Pariza, Karlsruheja, Amsterdama in Milana v pomo\xc4\x8d arhitektom.  _NEWLINE_Od leta 1800 je sede\xc5\xbe zvezne vlade, tu sta tudi sede\xc5\xbea Kongresa ZDA (Predstavni\xc5\xa1ki dom in Senat) in sede\xc5\xbe Vrhovnega sodi\xc5\xa1\xc4\x8da ZDA, tu je tudi Bela hi\xc5\xa1a, sede\xc5\xbe predsednika ZDA. Mesto, ki je manj\xc5\xa1e po velikosti, je sicer polno ambasad, muzejev, galerij, nekdanjih in sedanjih visokih vladnih funkcionarjev in uradnikov. Sicer je mesto ve\xc4\x8dinoma temnopolto, tudi \xc5\xa1ir\xc5\xa1a okolica okoli je izredno urbano naseljena, mesto je \xc5\xa1ele zadnjih nekaj let pri\xc4\x8del izgubljati na prebivalstvu, sicer je bila rast populacije izredna od konca druge svetovne vojne.\n_START_SECTION_\nZnamenitosti\n_START_PARAGRAPH_\nZaradi stabilne vlade izobilja in le redkih vojnih spopadov je mesto dober popis zgodovine ZDA, saj ponuja muzeje in spomine na temo tako raznovrstnih tehnolo\xc5\xa1kih inovacij (Graham Bell in preiskus telefona, Abbe Cleveland, pomembni vremenoslovec) kot pomembnih predstavnikov raznovrstnih politi\xc4\x8dnih pogledov (vse od predsednika Woodrowa Wilsona pa do spomeni\xc5\xa1ke sobe pomembnega izolacionista Williama Boraha). Poleg so v Washingtonu tudi sede\xc5\xbei mnogih zveznih slu\xc5\xbeb ali vsaj njihova predstavni\xc5\xa1tva. Mnoge zgradbe nekdanjih vladnih slu\xc5\xbeb so bile opu\xc5\xa1\xc4\x8dene zaradi reorganizacije in spremenjene v umetni\xc5\xa1ke, razstavne in spomeni\xc5\xa1ke prostore. Tu je tudi sede\xc5\xbe Howard University, znamenite univerze za izobra\xc5\xbeevanje temnopoltih, zaradi vloge Bele hi\xc5\xa1e pri odpravi su\xc5\xbeenjstva je tu mnogo spomenikov namenjenih odpravi su\xc5\xbeenjstva, mnogo je tudi spominskih sob prvih temnopoltih politi\xc4\x8dnih funkcionarjev in pomembnih aktivistov za \xc4\x8dasa Lincolna in pred njim.\n_START_SECTION_\nPrebivalstvo\n_START_PARAGRAPH_\nZaradi zelo goste poselitve, te\xc5\xbeav s kriminalom, brezdomstvom in celo javnim \xc5\xa1olstvom (tudi do 15 procentna nepismenost prebivalstva, ki se opazno visoko preseljuje po \xc5\xa1ir\xc5\xa1em okolju dr\xc5\xbeav Baltimore, Maryland, Washington, poleg tega pa je vedno ve\xc4\x8d nezakonitih priseljencev) je mestna oblast ve\xc4\x8dkrat pod pritiskom afer."